Prinášame vám recept na krém z bielej čokolády. Krémy na koláče a k tortám jednoznačne patria. Spôsobov, ako pripraviť chutný krém je veľa – často však nemáme inšpiráciu a pripravujeme jeden osvedčený recept stále dokola. Správne zvolený krém však môže z inak priemernej placky cesta urobiť dokonalú symfóniu chutí. Ale priznajte sa – koho z nás naozaj baví prichádzať na stále nové a nevšedné receptúry? Dnes vám prinášame jednoduchý a chutný recept na krém z bielej čokolády, po ktorom sa budete olizovať až za ušami a nakoniec – môžete si ho prispôsobiť úplne podľa seba.
Čo potrebujeme na krém z bielej čokolády:
- dve balenia bielej čokolády
- téglik smotany na šľahanie
- tvaroh (ideálne tučný)
- vanilkový cukor
Postup ako urobiť krém z bielej čokolády krok po kroku
Do hrnca nalejte vodu a priveďte ju k varu. Do žiaruvzdornej misky zatiaľ nalámte bielu čokoládu a dajte rozpustiť do vodného kúpeľa. Čokoládu nezabudnite miešať.
Následne do dostatočne veľkej misky nalejte smotanu na šľahanie, ktorú vyšľahajte mixérom. Čím viac percentuálnu smotanu na šľahanie máte, tým bude základ vášho krému hutnejší a jemnejší.
Do vyšľahanej smotany pridajte celé balenie tvarohu a opäť dôkladne premiešajte. Nakoniec do zmesi pridajte všetku bielu čokoládu.
Misku s krémom obaľte potravinovou fóliou a nechajte ho vychladnúť v chladničke.
Pre zapracovanie do torty ho budete môcť použiť už po hodine, ale ak ho necháte v chladničke do rána, získate hustý krém porovnateľný s maslovým.
Prajem dobrú chuť!
Tipy
Rovnako môžete postupovať pri výrobe krému z tmavej či horkej čokolády. Klasickú smotanu a tvaroh môžete zameniť za bezlaktózové varianty. Krém bude chutiť rovnako dobre.